**Tézy**

**Vyhlášky**

**Ministerstva životného prostredia Slovenskej republiky o evidenčnej a ohlasovacej povinnosti**

Predmetná vyhláška Ministerstva životného prostredia Slovenskej republiky bude vydaná na základe splnomocnenia § 105 ods. 3 písm. c) zákona č. ....o odpadoch a o zmene a doplnení niektorých zákonov.

Vyhláška ustanoví:

1. obsah a spôsob vedenia a uchovávania evidencie odpadov držiteľa odpadu, prepravcu nebezpečných odpadov, prevádzkovateľa zariadenia na zhodnocovanie odpadov a prevádzkovateľa zariadenia na zneškodňovanie odpadov a čas jej uchovávania, ako aj obsah a spôsob vedenia a uchovávania evidencie objemu výroby a dovozu výrobkov a odpadov z nich a čas jej uchovávania,

*(Vedenie evidencií, Evidencia odpadov, Hlásenie o vzniku odpadu a nakladaní s ním, Evidenčný list skládky odpadov a Evidenčný list zariadenia na zhodnocovanie odpadov a zariadenia na zneškodňovanie odpadov, Evidenčný list úložiska kovovej ortuti, Záznam o vyskladnení a odoslaní kovovej ortuti a Potvrdenie o kontajneri s kovovou ortuťou, Evidencia o prepravovaných nebezpečných odpadoch, Evidencia a Hlásenie o objeme výroby, dovozu, vývozu a reexportu)*

1. obsah a spôsob vedenia evidencie o zbere vrátane výkupu niektorých *odpadov (vedenie a uchovávanie evidencie o osobách, od ktorých odpad zbiera alebo vykupuje, o druhoch a množstve kovových odpadov od nich odobratých alebo vykúpených).*

Prílohy:

* Evidenčný list odpadu
* Hlásenie o vzniku odpadu a nakladaní s ním
* Evidenčný list skládky odpadov
* Evidenčný list zariadenia na zhodnocovanie odpadov a zariadenia na zneškodňovanie odpadov
* Evidenčný list úložiska kovovej ortuti, Záznam o vyskladnení a odoslaní kovovej ortuti a Potvrdenie o kontajneri s kovovou ortuťou
* Evidencia o prepravovaných nebezpečných odpadoch (Sprievodný list nebezpečných odpadov)
* Hlásenie o objeme výroby, dovozu, vývozu a reexportu
* Hlásenie výrobcu batérií a akumulátorov o zbere, spracovaní a recyklácii použitých prenosných batérií a akumulátorov

Navrhovaná účinnosť: